9. ΑΝΑΓΚ. ΝΟΜΟΣ υπ’ αριθ. 1757 της 23/30 Μαΐου 1939 (ΦΕΚ.Α΄ 212) Περί τροποποιήσεως και συμπληρώσεως των Α.Ν. 254/1936, 482/1937, και 900/1937 αφορώντων εις τον οργανισμόν βάμβακος. Άρθ.1.-Από της δημοσιεύσεως του παρόντος Νόμου, όπου εις τον Α.Ν. 254/1936 και τους τροποποιήσαντας τούτον μεταγενεστέρους Νόμους απαντά η φράσις “προσωρινή διοικητική επιτροπή”, αύτη αντικαθίσταται δια της φράσεως “διοικητική επιτροπή”. Άρθρ.2.-1.Προς προαγωγήν της καλλιεργείας του βάμβακος και βελτίωσιν της ποιότητος αυτού δύναται, δι’ αποφάσεως του Υπουργού της Γεωργίας, εκδιδομένης μετά γνώμην της διοικητικής επιτροπής του οργανισμού βάμβακος και του προϊσταμένου της οικείας γεωργικής υπηρεσίας ν’ απαγορεύηται: α)Η συγκομιδή του βάμβακος δια της καταβολής των εργατικών εις είδος(μοίρα), ως και η εναπόθεσις του συγκομιζομένου επί γυμνού εδάφους. β)Η εις ωρισμένας βαμβακοπαραγωγούς περιφερείας καλλιέργεια άλλων ποικιλιών βάμβακος εκτός των δια της αποφάσεως ταύτης του Υπουργού Γεωργίας καθοριζομένων. γ)Η εν τω αυτώ αγρώ καλλιέργεια του βάμβακος πλέον των 2 ή 3 το πολύ εν συνεχεία ετών. 2.Αι υπό της προηγουμένης παραγράφου προβλεπόμεναι αποφάσεις δύνανται ν’ αφορώσιν είτε ολόκληρον νομόν είτε περιφερείας δήμων ή κοινοτήτων είτε και καλλιεργητικάς ζώνας μη ταυτιζομένας απαραιτήτως προς διοικητικάς περιφερείας. 3.Ο έλεγχος της εφαρμογής των διατάξεων των προηγουμένων παραγράφων του παρόντος άρθρου ενεργείται υπό των γεωπόνων των γεωργικών υπηρεσιών των νομών και των γεωπόνων του οργανισμού βάμβακος, υπό την ανωτέραν εποπτείαν των προϊσταμένων των γεωργικών υπηρεσιών. Σελ. 860 149-122 4.Καλλιεργηταί και εργάται μη συμμορφούμενοι προς τας διατάξεις του παρόντος άρθρου τιμωρούνται δια προστίμου 100 μέχρι 2.000 δραχμών, επιβαλλομένου υπό του αρμοδίου γενικού διοικητού ή νομάρχου, μετά πρότασιν του οικείου προϊσταμένου της γεωργικής υπηρεσίας, επί πλέον δε αποκλείονται επί εν έτος πάσης οικονομικής ενισχύσεως εκ μέρους της Αγροτικής Τραπέζης της Ελλάδος. Άρθρ.3.-1.Οι κατά τον Α.Ν. 900/1937 υπόχρεοι προς είσπραξιν και καταβολήν του ειδικού φόρου επί του εγχωρίου βάμβακος βιομήχανοι υποχρεούνται όπως επιτρέπωσιν εις τα όργανα βεβαιώσεως του φόρου τούτου την εις οιανδήποτε ώραν είσοδον εις τα εργοστάσια και τας αποθήκας των προς ενέργειαν ελέγχου. 2.Πας βιομήχανος επεξεργαζόμενος βάμβακα οφείλει να δηλώνη καθ’ εκάστην εβδομάδα εις την αρμοδίαν προς είσπραξιν του επιβληθέντος δυνάμει του Α.Ν. 900 ειδικού φόρου επί του βάμβακος οικονομικήν εφορίαν τα υπ’ αυτού καταναλισκόμενα ποσά ελληνικού βάμβακος και του εκ της αλλοδαπής εισαγομένου τοιούτου κεχωρισμένως. 3.Πας έμπορος βάμβακος οφείλει να δηλώνη την τελευταίαν ημέραν εκάστης εβδομάδος εις τας αρμοδίας οικονομικάς Εφορίας τα κατά την διαρρεύσασαν εβδομάδα πωληθέντα υπ’ αυτού εις βιομηχάνους ποσά βάμβακος. 3.Βιομήχανοι ή έμποροι μη συμμορφούμενοι προς τας υπό του παρόντος άρθρου επιβαλλομένας υποχρεώσεις τιμωρούνται κατ’ έγκλησιν του οικείου Οικονομικού Εφόρου ή των αρμοδίων οργάνων βεβαιώσεως του δυνάμει του υπ’ αριθ. 900 Α.Νόμου επιβληθέντος ειδικού φόρου επί του βάμβακος δια κρατήσεως μέχρι 15 ημερών ή χρηματικής ποινής δραχ. 10.000 μέχρις 25.000 ή και αμφοτέρων των ποινών τούτων, επιβαλλομένων υπό του Πλημμελειοδικείου της περιφερείας. Εν υποτροπή η ποινή διπλασιάζεται. Αι κατά τον παρόντα νόμον επιβαλλόμεναι χρηματικαί ποιναί εισπράττονται μερίμνη της αρμοδίας δικαστικής αρχής τα δε πρόστιμα κατά τας περί εισπράξεως των εσόδων του Κ.Τ.Γ.Κ.Δ. κειμένας σχετικάς διατάξεις. Τα ως άνω έσοδα περιέρχονται εις το Κ.Τ.Γ.Κ.Δ. όπερ διαθέτει ταύτα δια την προώθησιν της βαμβακοκαλλιεργείας. 16.Ν.β.8-9 Οργανισμός Βάμβακος Άρθρ.4.-(Δεν υπάρχει εις το επίσημον κείμενον). Άρθρ.5.-(Αντικαθίσταται η παρ. 2 του άρθρ. 7 του Α.Ν. υπ’ αριθ. 254 του 1936 ανωτ. αριθ. 4). Άρθρ.6-Ο δυνάμει του υπ’ αριθ. 900 του 1937 Α.Νόμου καταβαλλόμενος υπό των επεξεργαζομένων εγχώριον βάμβακα βιομηχάνων και υπέρ του Οργανισμού εισπραττόμενος ειδικός φόρος, εγκρίσει των Υπουργών Γεωργίας και Εθνικής Οικονομίας μετά γνωμάτευσιν της Διοικητικής Επιτροπής του Οργανισμού βάμβακος, δύναται να επιστρέφηται παρά του Οργανισμού εις τους βιομηχάνους εξαγωγείς νημάτων και υφασμάτων κατασκευαζομένων εξ Ελληνικού βάμβακος. Ο ούτως επιστρεφόμενος φόρος κατά χιλ/μον εξαγομένου νήματος ή υφάσματος δεν δύναται να είναι ανώτερος του κατά τον χρόνον της εξαγωγής καθορισθέντος τοιούτου κατά χιλ/μον βάμβακος δια των δυνάμει του ως άνω υπ’ αριθ. 900 Α.Νόμου εκδιδομένων αποφάσεων. Δια τα μέχρι της ισχύος του παρόντος Νόμου εξαχθέντα νήματα εξ Ελληνικού βάμβακος δύναται κατά τον αυτόν ως άνω τρόπον να επιστραφή αναδρομικώς από της εφαρμογής του υπ’ αριθ. 900 του 1937 Α.Νόμου ο κατά τον χρόνον της εξαγωγής καταβληθείς φόρος υπέρ του Οργανισμού βάμβακος. Αι λεπτομέρειαι της εφαρμογής του παρόντος άρθρου καθορίζονται δι’ αποφάσεως των Υπουργών Εθνικής Οικονομίας και Γεωργίας. Άρθρ.7.-(Αντικαθίσταται η περίπτωσις β΄ της παρ. 1 του άρθρ. 8 του Α.Ν. 254/1936. 